OpenLLM-France/wikimedia huggingface dataset:
# Biécourt

Biécourt és un municipi francès, situat al departament dels Vosges i a la regió del Gran Est. L'any 2007 tenia 96 habitants.

## Demografia
### Població

El 2007 la població de fet de Biécourt era de 96 persones. Hi havia 40 famílies, de les quals 8 eren unipersonals (4 homes vivint sols i 4 dones vivint soles), 16 parelles sense fills, 12 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 43 habitatges, 41 eren l'habitatge principal de la família i 2 estaven desocupats. Tots els 42 habitatges eren cases. Dels 41 habitatges principals, 36 estaven ocupats pels seus propietaris, 3 estaven llogats i ocupats pels llogaters i 2 estaven cedits a títol gratuït; 3 tenien tres cambres, 6 en tenien quatre i 31 en tenien cinc o més. 28 habitatges disposaven pel capbaix d'una plaça de pàrquing. A 17 habitatges hi havia un automòbil i a 14 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Biécourt el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 4 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 8 |
| 4 | 65 a 69 | 0 |
| 8 | 60 a 64 | 0 |
| 0 | 55 a 59 | 8 |
| 16 | 50 a 54 | 4 |
| 0 | 45 a 49 | 12 |
| 4 | 40 a 44 | 0 |
| 4 | 35 a 39 | 4 |
| 0 | 30 a 34 | 0 |
| 4 | 25 a 29 | 0 |
| 0 | 20 a 24 | 4 |
| 4 | 15 a 19 | 0 |
| 4 | 10 a 14 | 4 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 50 persones, 38 eren actives i 12 eren inactives. De les 38 persones actives 37 estaven ocupades (21 homes i 16 dones) i 1 aturada (1 home). De les 12 persones inactives 3 estaven jubilades, 3 estaven estudiant i 6 estaven classificades com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa de fabricació d'altres productes industrials, 1 d'una empresa de comerç i reparació d'automòbils i 1 d'una empresa immobiliària.
L'únic servei als particulars que hi havia el 2009 era un taller de reparació d'automòbils i de material agrícola.
L'any 2000 a Biécourt hi havia 8 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Biécourt a l'INSEE.
* Évolution et structure de la population Fitxa amb el detall de dades de Biécourt a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Brit Milà

El Brit Milà (en hebreu: ברית מילה) (en les comunitats asquenazites s'anomena Bris) és la circumcisió ritual que és realitzada per un mohel, al voltant del penis d'un nen jueu, en el vuitè dia de vida del nadó, com a símbol del pacte, entre Elohim i el patriarca Abraham.

## Història

La circumcisió apareix a la Torà, com a senyal del pacte amb Adonai, Abraham va circumcidar als seus fills, a Ismael, a l'edat de 13 anys, i a Isaac quan el nen tenia vuit dies de vida.

## La Cerimònia

Avui en dia, el Brit Milà és realitzat per un mohel, un circuncidador ritual especialitzat, la cerimònia del Brit Milà es duu a terme al matí del vuitè dia de vida del nadó, excepte en càs de perill per al nadó, no es posterga ni quan es Sàbat o Yom Kippur, és un dels preceptes de l'halacà més arrelats entre els jueus.
El Brit és un esdeveniment festiu. S'acostuma a convidar a la gent, a informar-los del lloc i l'hora en què es realitzarà la cerimònia, es duu el nadó i el fàn seure a la cadira del profeta Elies (en hebreu: אליהו הנביא). el mohel recita la benedicció i practica la circumcisió al nadó, que està a sobre dels genolls del Sandak, la persona a qui es concedeix l'honor a la cerimònia del Brit Milà, perquè aguanti l'infant al damunt de les seves cames o genolls, o bé amb les mans davant del mohel, quan aquest duu a terme el Brit, tot seguit, és llegida una pregària en la qual és anunciat el nom jueu del nen, finalment tots els allà presents fan un àpat plegats.

## Hatafat-dam brit

El hatafat-dam brit (en hebreu: הטפת דם ברית) es fa en aquells casos en què el nen hagi nascut sense prepuci, o es converteixi al judaisme una persona ja circumcidada. Es fa un petit tall, perquè flueixi una gota de sang, amb això es considera complerta la mitsvà.

## La Circumcisió de Jesús

Entre els cristians l'Any Nou és la celebració de la Circumcisió de Jesús, això vol dir que tots els 1 de gener són la celebració d'aquest esdeveniment, a l'haver passat vuit dies des del naixement de Jesús.

## Vegeu també

* Judaisme
* Halacà
* Mohel

## Referències

* ↑ http://www.biblegateway.com/passage/?search=Genesis17:10-14;&version=RVR1960 Gènesi
* ↑ http://www.biblegateway.com/passage/?search=Genesis%2017:23-26&version=RVR1995
* ↑ http://www.biblegateway.com/passage/?search=Genesis%2021:4&version=RVR1995
* ↑ http://www.es.chabad.org/library/article_cdo/aid/2289672/jewish/La-circuncisin.htm Arxivat 2013-10-09 a Wayback Machine.
* ↑ http://www.es.chabad.org/library/article_cdo/aid/1874/jewish/La-Ceremonia.htm Arxivat 2013-06-10 a Wayback Machine.
* ↑ http://www.es.chabad.org/library/article_cdo/aid/500540/jewish/Circuncidado-de-nacimiento-Nolad-Mahul.htm Arxivat 2013-06-30 a Wayback Machine.
* ↑ http://www.holytrinityorthodox.com/calendar/los/January/01-01.htm
* ↑ http://www.biblegateway.com/passage/?search=Lucas%202:21&version=RVR1995

## Enllaços externs

* es.chabad.org Arxivat 2013-08-19 a Wayback Machine.(castellà)
* fjc.ru(rus)
# Brita von Cöln

Birgitta «Brita» von Cöln, o von Cöllen, nascuda Stenkell, Stenkels o Steenzelia (m. 1707), va ser una pintora sueca.
Una de les formes d'escriure el seu cognom de soltera, Steenzelia, indica que ella era d'una família clerical. Es va casar amb el pintor Anders von Cöln, i va esdevenir la mare dels pintors Carl Gustaf von Cöln i David von Cöln. El seu marit, que també era un fabricant de paper pintat, pintava retrats dels membres de la cort reial.
Els seus retrats més coneguts i conservats són un retrat del professor Ericus Castovius de 1703, i un retrat del comte Jacob Spens probablement abans de 1704.

## Referències

* Svenskt konstnärslexikon. Allhems Förlag. Malmö
* Personhistorisk tidskrift (1901)
* Cöln, von, släkt, urn:sbl:15757, Svenskt biografiskt lexikon (art av E. E:SON UGGLA.), hämtad 2015-01-26.
# Prosa poètica

La prosa poètica és l'escrit que conté elements propis de la lírica dins un text narratiu o descriptiu. Aquest text pot formar part d'un gènere major, com la novel·la o el conte. Els elements lírics no acostumen a dependre de la mètrica, que marcaria el vers, sinó de la capacitat de suggeriment de les paraules, la bellesa de les imatges i l'acumulació de metàfores i altres recursos literaris. S'explota al màxim la funció poètica del llenguatge per evocar sentiments i sensacions en el lector.
# Prosceni

El prosceni o corbata d'un escenari en un teatre és la part més pròxima al pati de butaques, a primer terme. En un teatre a la italiana, és la part que queda fora del teló abaixat, on se situaven els llums de prosceni. Al teatre naturalista, el prosceni es considerava la quarta paret imaginària que tancava la caixa de l'escenari i separava l'acció del públic.
El prosceni és propi de l'escena tancada, frontal o a la italiana. Aquesta té una part rectangular, que queda darrere del teló de boca (frontal), quan aquest baixa, i la seva continuació (el fòrum i els carrers entre telons laterals), que queda a la vista del públic encara que el teló estigui baixat, i que sol tenir la vorera lleugerament còncava. Antigament, al terra del prosceni hi havia les llums de prosceni o bateria. Just a tocar amb el prosceni, entre aquest i el públic, se situa l'orquestra. A banda i banda del forat de l'orquestra, pot haver-hi llotges, que es diuen de prosceni.
Els teatres grecs en una primera època eren provisionals, de fusta i planta en forma de trapezi. A partir del segle iv aC són de pedra i planta circular o semicircular, constant de tres parts: l'escena, on aleshores només hi ha els elements escenogràfics; a continuació el prosceni, que és la part més gran i on actuen els actors, que reciten; l'orquestra, que és la part circular i on se situa el cor, que és un grup d'intèrprets que canta i balla; i el teatre, que són les grades disposades semicircularment on seuen els espectadors. Alguns investigadors postulen que al començament no hi havia prosceni i tots els intèrprets es trobaven a l'orquestra, que era l'espai de recitació, el cor era un grup de persones que actuava com un sol personatge i la seva acció estava lligada a la de l'actor. Als teatres romans, el prosceni passa a tenir sostre.

## Referències

* ↑ Diccionario de Arte II (en castellà). Barcelona: Biblioteca de Consulta Larousse. Spes Editorial SL (RBA), 2003, p.191. DL M-50.522-2002. ISBN 84-8332-391-5 [Consulta: 7 desembre 2014].
* 1 2 Carles Batlle i altres, La representació teatral, Editorial UOC, 2011. ISBN 9788497883115 (català)
* ↑ Ramón X. Roselló, Anàlisi de l'obra teatral, L'Abadia de Montserrat, 2011. ISBN 9788498834437 (català)
# Boeing KC-135 Stratotanker

El Boeing KC-135 Stratotanker és un avió d'abastament militar. Tant el KC-135 com l'avió de passatgers Boeing 707 foren desenvolupats a partir del prototip Boeing 367-80. Es tracta de la variant predominant de la família d'avions de transport C-135 Stratolifter. El KC-135 fou el primer avió d'abastament amb motors de reacció de les Forces Aèries dels Estats Units i substituí el KC-97 Stratofreighter. En un primer moment, el KC-135 es dedicava a abastar bombarders estratègics, però a la Guerra del Vietnam i conflictes posteriors, com ara l'Operació Tempesta del Desert, per augmentar l'abast i l'autonomia dels caces i bombarders tàctics dels Estats Units.
El KC-135 entrà en servei amb les Forces Aèries dels Estats Units el 1957. Es tracta d'una de les sis aeronaus d'ales fixes que han arribat a més de 50 anys de servei continu amb el seu operador original. El KC-10, un avió més gran, complementa el KC-135. Alguns estudis han conclòs que molts dels avions podrien continuar volant fins al 2040, tot i que els costos de manteniment han pujat molt. El KC-135 serà parcialment substituït pel Boeing KC-46 Pegasus.

## Referències

* ↑ Lombardi, Michael «Historical Perspective, Start of a PROUD MISSION» (en anglès). Boeing Frontiers. Boeing [Chicago, Illinois], 01-07-2006. Arxivat de l'original el 12 juny 2014 [Consulta: 21 octubre 2014].
# Bo Carpelan

El baró Bo Gustaf Bertelsson Carpelan (Hèlsinki, 25 d'octubre de 1926 – Espoo, 11 de febrer 2011) fou un poeta i escriptor finlandès, membre de la família de la noblesa finlandesa dels Carpelan. El 1946 va publicar el seu primer llibre de pomes i va obtenir el doctorat el 1960. Carpelan, que escrivia en suec, va compondre nombrosos reculls poètics, així com novel·les i narrativa breu. Va morir de càncer l'11 de febrer de 2011.
El 1977 va guanyar Premi de Literatura del Consell Nòrdic amb l'obra I de mörka rummen, i de ljusa. El 1997 va guanyar el Premi Nòrdic de l'Acadèmia Sueca, conegut com el petit Nobel. Ha estat l'única persona que ha obtingut el Premi Finlàndia dues vegades. El 2006 també va guanyar el Premi Europeu per a la Literatura. El músic Aulis Sallinen li va musicar el poema L'hivern és dur.

## Referències

* 1 2 «Bo Carpelan». Arxivat de l'original el 2007-11-04. [Consulta: 4 maig 2013].
* ↑ YLE news, Bo Carpelan dies.

## Enllaços externs

* 1998 Interview with Bo Carpelan Arxivat 2011-05-24 a Wayback Machine.
# Racemització

La racemització és un procediment químic mitjançant el qual una forma òpticament activa d'un compost quiral es transforma en una mescla racèmica.
El nom prové de l'àcid racèmic, primera mescla racèmica descoberta pel químic francès Louis Pasteur el 1850. Aquest racemat, o mescla racèmica, havia sigut obtinguda de manera accidental per racemització d'àcid tàrtric l'any 1820 per Paul Kestner, que produïa industrialment aquest àcid a Thann, al departament dels Vosges.
La racemització es pot donar quan la reacció d'un compost quiral condueix a un racemat o mescla racèmica com a producte. En aquest cas la reacció passa per un intermediari de reacció aquiral que acaba formant dos enantiòmers, generalment amb la mateixa probabilitat, de manera que la mescla racèmica no desvia la llum polaritzada, però els enantiòmers per separat sí que la desvien en el mateix grau però en sentit contrari. N'és un exemple el procés que experimenta l'(S)-(+)-butan-2-ol quan s'escalfa en una solució aquosa d'un àcid fort. La seva activitat òptica minva de manera gradual fins que arriba a desaparèixer, a conseqüència d'haver-se transformat en el (±)-butan-2-ol.
La racemització també es dona en una reacció d'inversió de configuració en la qual una part de les molècules inverteixen la seva configuració fins a arribar a un equilibri. La racemització serà completa si en l'equilibri el 50 % de les molècules han invertit la configuració.

## Referències

* ↑ «racemització | enciclopèdia.cat». [Consulta: 3 octubre 2019].
* ↑ Pasteur, L. «Recherches sur les propriétés spécifiques des deux acides qui composent l'acide racémique». Annales de chimie et de physique. ser. 3, 28, 1850, pàg. 56-99.
* 1 2 «Diccionari de química | TERMCAT». [Consulta: 3 octubre 2019].
# Rapids City

Rapids City és una vila dels Estats Units a l'estat d'Illinois. Segons el cens del 2000 tenia 953 habitants.

## Demografia

Segons el cens del 2000, Rapids City tenia 953 habitants, 352 habitatges, i 280 famílies. La densitat de població era de 240,5 habitants/km².
Dels 352 habitatges en un 34,1% hi vivien nens de menys de 18 anys, en un 70,2% hi vivien parelles casades, en un 5,7% dones solteres, i en un 20,2% no eren unitats familiars. En el 16,2% dels habitatges hi vivien persones soles el 5,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,71 i el nombre mitjà de persones que vivien en cada família era de 3,05.
Per edats la població es repartia de la següent manera: un 25,1% tenia menys de 18 anys, un 7,7% entre 18 i 24, un 28,3% entre 25 i 44, un 29,5% de 45 a 60 i un 9,4% 65 anys o més.
L'edat mediana era de 39 anys. Per cada 100 dones de 18 o més anys hi havia 97,2 homes.
La renda mediana per habitatge era de 44.474 $ i la renda mediana per família de 50.893 $. Els homes tenien una renda mediana de 43.125 $ mentre que les dones 24.808 $. La renda per capita de la població era de 24.499 $. Aproximadament el 0,8% de les famílies i el 3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rapids City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Rapids City». American Fact Finder. Oficina del Cens dels Estats Units, 12-01-2010.
# Rapids

Rapids és una concentració de població designada pel cens dels Estats Units a l'estat de Nova York. Segons el cens del 2000 tenia 1.356 habitants.

## Demografia

Segons el cens del 2000, Rapids tenia 1.356 habitants, 538 habitatges, i 373 famílies. La densitat de població era de 142,7 habitants per km².
Dels 538 habitatges en un 35,9% hi vivien nens de menys de 18 anys, en un 51,7% hi vivien parelles casades, en un 11,7% dones solteres, i en un 30,5% no eren unitats familiars. En el 24,9% dels habitatges hi vivien persones soles el 8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 3,02.
Per edats la població es repartia de la següent manera: un 27,5% tenia menys de 18 anys, un 6,7% entre 18 i 24, un 36,4% entre 25 i 44, un 20% de 45 a 60 i un 9,4% 65 anys o més.
L'edat mediana era de 34 anys. Per cada 100 dones de 18 o més anys hi havia 101,8 homes.
La renda mediana per habitatge era de 38.813 $ i la renda mediana per família de 42.067 $. Els homes tenien una renda mediana de 35.859 $ mentre que les dones 24.844 $. La renda per capita de la població era de 19.485 $. Entorn del 6,5% de les famílies i el 7% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rapids». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Rapids». American Fact Finder. Oficina del Cens dels Estats Units, 12-01-2010.
# Raoul And The Kings Of Spain

Raoul And The Kings Of Spain és el cinquè àlbum del grup anglès Tears for Fears, però només gestionat per Roland Orzabal ja sense Curt Smith. Va aparèixer el 6 d'octubre de 1995, sota el segell Epic i produït pel mateix Orzabal, Tim Palmer i Alan Griffiths.

## Títols

* "Raoul and the Kings of Spain", single aparegut el 1995
* "Falling Down"
* "Secrets", single aparegut el 1995
* "God's Mistake", single aparegut el 1996 (1995 als Estats Units)
* "Sketches of Pain"
* "Los Reyes Católicos"
* "Sorry"
* "Humdrum and Humble"
* "I Choose You"
* "Don't Drink the Water"
* "Me and My Big Ideas"
* "Los Reyes Católicos" (Reprise)

## Referències

* ↑ «European Top 100 Albums». Music & Media 12 (44). 4 November 1995: 22. OCLC 29800226 – via World Radio History.
* ↑ «Raoul and the Kings of Spain | Music Review | Entertainment Weekly» (en anglès). Entertainment Weekly, 13-10-1995. Arxivat de l'original el 2009-04-25. [Consulta: 5 maig 2024].
# Brachydiplax

Brachydiplax és un gènere d'odonats anisòpters de la família Libellulidae. Es distribueix per l'Índia, Xina, Sud-est Asiàtic i Nova Guinea fins a Austràlia.
Són de mida petita a mitjana. Els mascles solen ser de color blau clar. Les femelles tenen tons de marró, de vegades amb patrons de taques en l'abdomen.

## Taxonomia

El gènere Brachydiplax inclou set espècies:
* Brachydiplax chalybea Brauer, 1868
* Brachydiplax denticauda (Brauer, 1867)
* Brachydiplax duivenbodei (Brauer, 1866)
* Brachydiplax farinosa Krüger, 1902
* Brachydiplax sobrina (Rambur, 1842)
* Brachydiplax sollaarti Lieftinck, 1953
* Brachydiplax yunnanensis Fraser, 1924

## Referències

* ↑ «IRMNG - Brachydiplax Brauer, 1868». [Consulta: 12 novembre 2021].
# Bor-Nur

Bor-Nur (en rus: Бор-Нур) és un poble (un possiólok) de Calmúquia, a Rússia, segons el cens del 2012 tenia 24 habitants. Pertany al districte municipal de Tróitskoie.

## Referències

* ↑ «Калмыцкие топонимы Астраханской области — автореферат и диссертация по филологии.». Arxivat de l'original el 2014-10-09.
* ↑ «Карты Генштаба L-38 (А) 1:100000. Республика Калмыкия и Ростовская область.». Arxivat de l'original el 2015-02-04.
* ↑ Бага-Чоносовское сельское муниципальное образование (История)
# Bor (desambiguació)

«Bor» té aquests significats:
* Biografia
** Norman Loftus Bor (1893-1972), botànic i explorador irlandès, citat abreviadament Bor
* Geografia:
** Bor (Bellver de Cerdanya), nucli de població de Bellver de Cerdanya
** Bor (Sudan del Sud), ciutat sud sudanesa
** Bor (Rússia), ciutat de Rússia
** Bor (Krasnoiarsk), poble de Rússia
** Bor (Niğde) ciutat de la Província de Niğde a Turquia
** Bor (Sèrbia) ciutat de Sèrbia
* Mitologia:
** Bor (mitologia), personatge de la mitologia germànica
* Química:
** Bor, element químic de la taula periòdica
Viccionari
# Ratpenat de cua de beina de bandes blanques

El ratpenat de cua de beina de bandes blanques (Taphozous kapalgensis) és una espècie de ratpenat de la família dels embal·lonúrids que es troba a Austràlia.

## Referències

* ↑ Distribució (anglès)

## Enllaços externs

* The Taxonomicon (anglès)
# Bruno Cascio

Bruno Cascio (Roma, 26 d'abril de 1950) és un director de fotografia italià.

## Biografia

El 1973 es va diplomar a l'Istituto di Stato per la Cinematografia e la Televisione Roberto Rossellini de Roma.
Després de molts anys de treballar com a ajudant d'operador i després com a operador de càmera, va arribar a la direcció de fotografia l'any 1992 amb la pel·lícula Verso sud, dirigida per Pasquale Pozzessere. Amb Padre e figlio (1994, dirigida per Pasquale Pozzessere) va guanyar el David di Donatello a la millor fotografia, ex aequo amb Dante Spinotti (Il segreto del bosco vecchio, dirigida per Ermanno Olmi). També va guanyar una menció especial a la millor fotografia a la XV edició de la Mostra de València
El 1996, amb Marciando nel buio, dirigida per Massimo Spano, va obtenir el 5è lloc en les votacions de David di Donatello.
Treballa amb molts directors debutants, però també amb experts com Sergio Martino i Luciano Emmer, amb els quals va treballar a Una lunga lunga lunga notte d'amore i L'acqua... il fuoco. També ha treballat amb Massimo Spano al telefilm La casa bruciata.

## Referències

* ↑ cinemaitaliano.info. «Bruno Cascio».
* ↑ Enrico Lancia. I premi del cinema. Gremese Editore, 1998, 1998. ISBN 8877422211.
* ↑ Bosnia se llevó la Palmera de Oro de la Mostra con «La edad ingrata», ABC, 21 d'octubre de 1994
# Bruce (Wisconsin)

Bruce és una població dels Estats Units a l'estat de Wisconsin. Segons el cens del 2000 tenia 787 habitants.

## Demografia

Segons el cens del 2000, Bruce tenia 787 habitants, 384 habitatges, i 213 famílies. La densitat de població era de 132,7 habitants per km².
Dels 384 habitatges en un 20,1% hi vivien nens de menys de 18 anys, en un 43,2% hi vivien parelles casades, en un 9,4% dones solteres, i en un 44,5% no eren unitats familiars. En el 41,1% dels habitatges hi vivien persones soles el 24,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,05 i el nombre mitjà de persones que vivien en cada família era de 2,73.
Per edats la població es repartia de la següent manera: un 21,2% tenia menys de 18 anys, un 6% entre 18 i 24, un 22% entre 25 i 44, un 23,5% de 45 a 60 i un 27,3% 65 anys o més.
L'edat mediana era de 46 anys. Per cada 100 dones de 18 o més anys hi havia 81,3 homes.
La renda mediana per habitatge era de 26.250 $ i la renda mediana per família de 34.861 $. Els homes tenien una renda mediana de 29.732 $ mentre que les dones 20.917 $. La renda per capita de la població era de 15.226 $. Aproximadament el 4,9% de les famílies i el 9,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bruce» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Bruce». American Fact Finder. Oficina del Cens dels Estats Units, 12-01-2010.
# Bufo pisinnus

Bufo pisinnus és una espècie d'amfibi que viu a Mèxic.
Està amenaçada d'extinció per la pèrdua del seu hàbitat natural.

## Referències

* Mendelson, J. 2006. Bufo pisinnus. Llista Vermella d'Espècies Amenaçades de la UICN 2006. Consulta: 14 abril 2008.